  Майя Бывальцева Удмуртиын коронавирусэн черлам эшшо вить адями кулӥз. Кышномуртъёслы 67 но 91, воргоронъёслы 49, 67 но 82 арес вал. Со сярысь элькунысь оперативной штаб ивортӥз. 7-тӥ пӧсьтолэзьлы улосвылын 129 выль черламъёсты пусйизы. Соос пӧлын 14 аресозь 21 пиналъёс но 65 арессэс ортчем 22 арлыдоос. Диагноззы Ижкарын 60 улӥсьёслэн зэмаз, Можгаын – 17 адямилэн, Можга ёросын – 14, Ува ёросын – 10, Камбарка ёросын – вить, Красногорск, Кизнер, Кияса ёросъёсын – ньыль, Воткаын, Дэри, Пичи Пурга ёросъёсын – быдэн куинь, Балезино, Яр ёросъёсын – быдэн одӥг муртлэн. 43 адями висёнэз вормиз Туннэ нуналлы Удмуртиын коронавирусэн черлан 36 сюрс 573 учыр лабораториосын зэматэмын. 32 сюрс 472 адями йӧназ, 523 мурт кулӥз. Али 132-езлэн висисьёслэн тазалыксы секыт. Берло нуналскын элькунын коронавирус инфекцилы 2 сюрс 559 эскеронъёс ортчытӥзы. 7-тӥ пӧсьтолэзьлы Удмуртиын 201 сюрс 914 адями коронавируслэсь прививка пуктӥз, со пӧлысь 148 сюрс 121-ез кыкетӥ люкетсэ басьтӥзы ни. Тодэ вайытом, та нуналъёсы Удмуртие коронавируслы пумит «Спутник V» вакциналэн 40 сюрс 325 дозаез вуиз.  Тегъёс: Тазалык Ижкар висён Удмуртия коронавирус  